曹操獻刀
曹操佩著寶刀，來至相府，問：“丞相何在？”從人云：“在小閣中。”操徑入。見董卓坐于床上，呂布侍立于側。卓曰：“孟德來何遲？”操曰：“馬羸行遲耳。”卓顧謂布曰：“吾有西涼進來好馬，奉先可親去揀一騎賜與孟德。”布領令而出。操暗忖曰：“此賊合死！”即欲拔刀刺之，懼卓力大，未敢輕動。卓胖大不 耐久坐，遂倒身而臥，轉面向內。操又思曰：“此賊當休矣！”急掣寶刀在手，恰待要刺，不想董卓仰面看衣鏡中，照見曹操在背后拔刀，急回身問曰：“孟德何為？”時呂布已牽馬至閣外。操惶遽，乃持刀跪下曰：“操有寶刀一口，獻上恩相。”卓接視之，見其刀長尺余，七寶嵌飾，極其鋒利，果寶刀也﹔遂遞與呂布收了。操解鞘付布。卓引操出閣看馬，操謝曰：“愿借試一騎。”卓就教與鞍轡。操牽馬出相府，加鞭望東南而去。

